ΠΑΡΑΡΤΗΜΑ Ι

Ειδικοί  Όροι Εκτέλεσης 
1. Παραγγελία του αντικειμένου της σύμβασης
1.1. Το Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ» αποστέλλει εγγράφως το δελτίο παραγγελιών στη δ/νση ηλεκτρονικού ταχυδρομείου που θα υποδείξει ο ΑΝΑΔΟΧΟΣ, τμηματικά σύμφωνα με τις τρέχουσες ανάγκες (είδος, ποσότητα) είτε καθημερινά ή ανά τακτά χρονικά διαστήματα.   
2. Παράδοση του αντικειμένου της σύμβασης
1. Η μεταφορά θα γίνεται με καθαρά και απολυμασμένα μεταφορικά μέσα του ΑΝΑΔΟΧΟΥ
2. Τα προϊόντα θα εκφορτώνονται και θα παραδίδονται στο χώρο αποθήκευσης του Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ»
3. Tα μεταφορικά μέσα θα πρέπει να φέρουν Βεβαίωση Καταλληλότητας Οχήματος από Υγειονομικής πλευράς, η οποία εκδίδεται από τις κατά τόπους Διευθύνσεις Δημόσιας Υγείας των Περιφερειών και Άδεια Κυκλοφορίας Οχήματος Μεταφοράς. Η βεβαίωση αυτή θα πρέπει να προσκομίζεται στο Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ»
4.  Ο μεταφορέας θα πρέπει να διαθέτει Βιβλιάριο Υγείας σε ισχύ και να φέρει κατά την διάρκεια των χειρισμών παράδοσης των τροφίμων, όπου απαιτείται, γάντια μιας χρήσεως. Ο ΑΝΑΔΟΧΟΣ χρειάζεται να προσκομίσει υπεύθυνη δήλωση ότι ο μεταφορέας διαθέτει βιβλιάριο υγείας.

3. Παραλαβή του αντικειμένου της σύμβασης
1.  Η παραλαβή των τροφίμων της παρούσης γίνεται από τις πρωτοβάθμιες ή δευτεροβάθμιες επιτροπές οι οποίες συγκροτούνται σύμφωνα με τα οριζόμενα στα άρθρα 208 και στην παρ. 11 περ. β του άρθρου 221 του ν.4412/2016 όπως τροποποιήθηκαν και ισχύουν σύμφωνα με το άρθρο 105 του ν.4782/2021. Οι εν λόγω επιτροπές είναι αρμόδιες για τον ποιοτικό και ποσοτικό έλεγχο των τροφίμων και ποτών, με επιθυμητή την παρουσία του αναδόχου ή του οριζόμενου εκπροσώπου του.   
2. Η παραλαβή των τροφίμων θα υλοποιείται σύμφωνα με το πρωτόκολλο παραλαβής, σύμφωνα με τις διατάξεις του ν.4782/2021 (άρθρο 105), το οποίο εν συνεχεία κοινοποιείται στον ΑΝΑΔΟΧΟ προς έκδοση των σχετικών τιμολογίων. 
3. Όλα τα παραδιδόμενα προϊόντα θα είναι Α’ ποιότητας ευρείας κατανάλωσης και κατάλληλα για τη χρήση που προορίζονται. Επίσης θα πρέπει να πληρούν τους όρους υγιεινής, ασφάλειας και ποιότητας σύμφωνα με τις τεχνικές προδιαγραφές της παρούσης, τα οριζόμενα στον Κώδικα Τροφίμων και Ποτών (Γενικές Διατάξεις, Υλικά και Αντικείμενα που προορίζονται να έλθουν σε επαφή με τρόφιμα και Πρόσθετες ύλες τροφίμων – Τεχνολογικά βοηθήματα), τις σχετικές οδηγίες του Ενιαίου Φορέα Ελέγχου Τροφίμων, καθώς και τις Ελληνικές και Κοινοτικές Υγειονομικές Διατάξεις όπως ισχύουν.  
4. Σε περίπτωση που τα παραδιδόμενα προϊόντα, κριθούν απορριπτέα από την αρμόδια πρωτοβάθμια επιτροπή παραλαβής, επειδή φέρουν αποκλίσεις είτε ποσοτικές ή ποιοτικές από τα οριζόμενα στις τεχνικές προδιαγραφές της παρούσης και τις κείμενες Εθνικές και Κοινοτικές Υγειονομικές Διατάξεις, ή κριθούν  παραληπτέα με έκπτωση επί της συμβατικής τιμής, μπορούν να παραπέμπονται για επανεξέταση σε δευτεροβάθμια επιτροπή παραλαβής, κατόπιν αιτήματος του προμηθευτή ή αυτεπάγγελτα από την υπηρεσία, σύμφωνα με τις διατάξεις του ν.4782/2021(άρθρο 105).  
5.  Σε περίπτωση οριστικής απόρριψης ολόκληρης ή μέρους της συμβατικής ποσότητας των υλικών με απόφαση της αρμόδιας επιτροπής ο ΑΝΑΔΟΧΟΣ υποχρεούται να αντικαταστήσει τα επιστρεφόμενα είδη εντός 1 εργάσιμης ημέρας. Σε περίπτωση δε που ο ΑΝΑΔΟΧΟΣ αρνηθεί να αντικαταστήσει το ελαττωματικό ή ακατάλληλο είδος Το Γ.Ν. - Κ.Υ. Νεαπόλεως «Διαλυνάκειο» θα προβαίνει σε όλες τις από το νόμο προβλεπόμενες ενέργειες. 
6. Το Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ» δύναται να ζητήσει κατάθεση δειγμάτων για την παραλαβή σύμφωνα με το άρθρο 214 του ν.4412/2016  
7. Ο ΑΝΆΔΟΧΟΣ οφείλει να παραδίδει τα παραγγελλόμενα προϊόντα αυστηρά εντός μιας (1) ημέρας από τη λήψη της παραγγελίας και αυθημερόν σε περίπτωση έκτακτης ανάγκης. 
8. Σε περίπτωση που το προϊόν της παραγγελίας δεν είναι άμεσα διαθέσιμο, ο ΑΝΆΔΟΧΟΣ οφείλει να ενημερώσει τον υπεύθυνο παραγγελιών του τμήματος διατροφής μέχρι τις 08.00 της επόμενης ημέρας της παραγγελίας. 
9. Τα έξοδα και η ευθύνη παράδοσης βαραίνουν τον ΑΝΆΔΟΧΟ, ο οποίος είναι αποκλειστικά αρμόδιος για την ασφαλή συσκευασία των προϊόντων, τη φόρτωση και τη μεταφορά τους.  
10. Οι παραγγελλόμενες ποσότητες θα παραδίδονται στο χώρο του Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ» (Αποθήκη Τροφίμων) από τις 7.30 – 9.30 π.μ στην εκάστοτε αρμόδια επιτροπή παραλαβής όπως ορίζεται από το Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ». 
11. Ο ΑΝΑΔΟΧΟΣ υποχρεούται να παραδίδει επακριβώς τα είδη που περιλαμβάνονται στο παρών αίτημα. 
12. Τα παραδιδόμενα προϊόντα, θα πρέπει απαραιτήτως να φέρουν στην συσκευασία τους ένδειξη με την ημερομηνία παραγωγής και λήξης της κατανάλωσης, την προέλευση, την κατηγορία, την επεξεργασία, την τυποποίηση και κάθε άλλο διακριτικό γνώρισμα, σε διαφορετική περίπτωση δε θα παραλαμβάνονται. 
13. ΤΟ Γ.Ν. - Κ.Υ. ΝΕΑΠΌΛΕΩΣ «ΔΙΑΛΥΝΆΚΕΙΟ» ουδεμία ευθύνη φέρει για τυχόν αλλοιώσεις των προϊόντων που μπορεί να συμβούν κατά την μεταφορά και παράδοσή τους.
4 Τεχνική και Επαγγελματική ικανότητα  
[bookmark: _Hlk141970387]Οι συμμετέχοντες θα χρειαστεί να προσκομίσουν τα κάτωθι δικαιολογητικά επί ποινή αποκλεισμού: 
1. Άδεια λειτουργίας της επιχείρησης από την αρμόδια υπηρεσία και των υποκαταστημάτων αυτής.
2. Επικυρωμένο αντίγραφο Πιστοποιητικού περί εφαρμογής Συστήματος Διαχείρισης Ασφάλειας των Τροφίμων (ΣΔΑΤ) [ΚΥΑ 487/2000 (ΦΕΚ 1219/Β/4-10.2000), σύμφωνα με τις απαιτήσεις του προτύπου ISO 22000:2018, σε ισχύ, το οποίο θα έχει χορηγηθεί είτε από τον Ε.Φ.Ε.Τ ή από άλλους διαπιστευμένους φορείς για την παραγωγή – παρασκευή – επεξεργασία, αποθήκευση, διακίνηση και εμπορία των προϊόντων. Παράλληλα, ο ΑΝΑΔΟΧΟΣ, χρειάζεται να προσκομίζει τα αποτελέσματα πρόσφατων μικροβιολογικών και χημικών αναλύσεων των παραδιδόμενων προϊόντων, σύμφωνα με το εφαρμοζόμενο σχέδιο δειγματοληψίας της επιχείρησης στην περίπτωση που ζητηθούν από την ΕΤΑΙΡΕΙΑ. 
3. [bookmark: _Hlk151386581]Σε περίπτωση που ο συμμετέχων στην παρούσα πρόσκληση ενδιαφέροντος δεν είναι παραγωγός ή παρασκευαστής θα πρέπει να επισυνάψει αντίστοιχο πιστοποιητικό της παρ. 2 του παρόντος άρθρου από τον παραγωγό ή τον παρασκευαστή, καθώς επίσης  και Υπεύθυνη δήλωση του παραγωγού – παρασκευαστή ή συσκευαστή ότι έλαβε γνώση των όρων της παρούσης και θα προμηθεύει το συγκεκριμένο ΑΝΑΔΟΧΟ με τα προϊόντα εφόσον του ανατεθεί η σχετική προμήθεια.
4. Στην περίπτωση που δεν βρεθούν συμμετέχοντες που να πληρούν τα κριτήρια των παρ. της 2 και 3 του παρόντος άρθρου θα πρέπει  ο ΑΝΑΔΟΧΟΣ να προσκομίσει Υπεύθυνη Δήλωση ότι εγγυάται ότι η πωλούμενη από αυτόν ποσότητα δε φέρει πραγματικά ή/και νομικά ελαττώματα, δεν παραβιάζει τα συναλλακτικά και χρηστά ήθη και ότι η κατοχή και διακίνησή της δεν είναι παράνομη. Τα προσκομιζόμενα είδη θα πρέπει να έχουν όλες τις απαραίτητες από το νόμο άδειες για την παραγωγή, κυκλοφορία και διακίνησή τους και να προέρχονται από νομίμως λειτουργούντα εργοστάσια και επιχειρήσεις. 

5 Το Γ.Ν. - Κ.Υ. ΝΕΑΠΟΛΕΩΣ «ΔΙΑΛΥΝΑΚΕΙΟ» διατηρεί το δικαίωμα να αυξομειώνει τις υπό προμήθεια ποσότητες ειδών, όπως επίσης και να αυξομειώνει τις ποσότητες των ειδών με τις ποσότητες διαφορετικών ειδών σύμφωνα με τις ανάγκες της, εντός του χρονικού διαστήματος που βρίσκεται σε ισχύ η σύμβαση και εντός της προϋπολογισθείσας δαπάνης.  







Παράρτημα ΙΙ
ΤΕΧΝΙΚΕΣ ΠΡΟΔΙΑΓΡΑΦΕΣ ΤΡΟΦΙΜΩΝ ΚΑΙ ΠΟΤΩΝ
Σύμφωνα με τον Ελληνικό Κώδικα Τροφίμων και Ποτών (ΚΤΠ) και την ισχύουσα Ευρωπαϊκή/Εθνική Νομοθεσία περί υγιεινής και ασφάλειας τροφίμων, καθώς και τις ισχύουσες διατάξεις περί επισήμανσης και υλικών που προορίζονται να έρθουν σε επαφή με τρόφιμα, παρατίθενται οι βασικές τεχνικές προδιαγραφές για τα αιτούμενα είδη:
1. ΑΤΟΜΙΚΑ ΣΥΣΚΕΥΑΣΜΕΝΟΣ ΑΡΤΟΣ & ΑΡΤΟΣΚΕΥΑΣΜΑΤΑ
 α. Νομοθετικό πλαίσιο
Τα προϊόντα θα πρέπει να συμμορφώνονται ιδίως με:
· Κώδικα Τροφίμων και Ποτών, Άρθρο 104 και άρθρο 111 «Άρτος».
· Κώδικα Τροφίμων και Ποτών, Άρθρο 112 «Αρτοσκευάσματα – Γενικές διατάξεις», όπου εφαρμόζεται.
· Κανονισμό (ΕΚ) 852/2004 σχετικά με την υγιεινή των τροφίμων.
· Κανονισμό (ΕΕ) 1169/2011 σχετικά με την παροχή πληροφοριών για τα τρόφιμα στους καταναλωτές.
· Κανονισμό (ΕΚ) 1935/2004 για τα υλικά και αντικείμενα που προορίζονται να έρθουν σε επαφή με τρόφιμα.
· Κανονισμό (ΕΚ) 2023/2006 για την ορθή πρακτική παραγωγής υλικών και αντικειμένων που προορίζονται να έρθουν σε επαφή με τρόφιμα.
· Κάθε άλλη ισχύουσα εθνική ή ενωσιακή διάταξη που αφορά την παραγωγή, συσκευασία, αποθήκευση, μεταφορά και διάθεση τροφίμων.
Η επισήμανση των προσυσκευασμένων τροφίμων θα πραγματοποιείται σύμφωνα με τον Κανονισμό (ΕΕ) 1169/2011.
β. Ατομικά συσκευασμένος λευκός άρτος
Ο λευκός άρτος θα πρέπει:
1. Να είναι προϊόν αρτοποιίας, παρασκευασμένο σύμφωνα με τις απαιτήσεις του ΚΤΠ.
2. Να παρασκευάζεται από κατάλληλα για ανθρώπινη κατανάλωση άλευρα σίτου και τα λοιπά επιτρεπόμενα συστατικά.
3. Να έχει χαρακτηριστικά φυσιολογικού και κανονικά παρασκευασμένου άρτου ως προς το χρώμα, την οσμή, τη γεύση και τη σύσταση.
4. Να είναι απαλλαγμένος από ξένες ύλες, ξένες οσμές ή γεύσεις και εμφανείς αλλοιώσεις.
5. Να μην παρουσιάζει ενδείξεις ανάπτυξης ευρωτίασης ή άλλης μικροβιακής αλλοίωσης.
6. Να παραδίδεται σε ατομική, κλειστή και άθικτη συσκευασία.
7. Το καθαρό βάρος κάθε τεμαχίου να είναι [60 g].
8. Το βάρος κάθε τεμαχίου να είναι εντός της επιτρεπόμενης ανοχής από το δηλωμένο καθαρό βάρος.
9. Σε περίπτωση που προσφέρεται ψωμί σε φέτες, αυτές να είναι ομοιόμορφες και κατάλληλες για ατομική κατανάλωση.
γ. Ατομικά συσκευασμένος άρτος σικάλεως (εν ελλείψει προσφοράς μπορεί να γίνει αποδεκτός άρτος ολικής αλέσεως)  
Ο άρτος σικάλεως θα πρέπει:
1. Να παρασκευάζεται με χρήση αλεύρου/αλεύρων σίκαλης σύμφωνα με τη δηλωμένη σύνθεσή του. 
2. Να παρασκευάζεται αποκλειστικά με χρήση πόσιμου νερού και πιστοποιημένων αλεύρων. 
3. Η ονομασία του προϊόντος και η σύνθεσή του να ανταποκρίνονται στην πραγματική περιεκτικότητα σε σίκαλη και στις απαιτήσεις του ΚΤΠ.
4. Να διαθέτει τα χαρακτηριστικά που είναι φυσιολογικά για το συγκεκριμένο είδος ως προς το χρώμα, την οσμή, τη γεύση και τη συνεκτικότητα.
5. Τα άλευρα πρέπει να κοσκινίζονται σχολαστικά πριν τη ζύμωση με ειδικά πλέγματα, ώστε να απομακρύνονται τυχόν ξένα σώματα (σχοινιά, κόκκοι, πέτρες, παράσιτα, έντομα) και να είναι απαλλαγμένα ξένες οσμές ή γεύσεις και εμφανείς αλλοιώσεις.
6. Να μην παρουσιάζει ανάπτυξη ευρωτίασης ή άλλες εμφανείς αλλοιώσεις.
7. Να παραδίδεται σε ατομική, κλειστή και άθικτη συσκευασία.
8. Το καθαρό βάρος κάθε τεμαχίου να είναι [60g].
Η σίκαλη περιλαμβάνεται στα δημητριακά που περιέχουν γλουτένη και αποτελεί υποχρεωτικά δηλούμενο αλλεργιογόνο σύμφωνα με το Παράρτημα II του Κανονισμού (ΕΕ) 1169/2011.
δ. Απαιτήσεις ατομικής συσκευασίας
Κάθε τεμάχιο άρτου θα πρέπει να είναι:
· ατομικά συσκευασμένο,
· πλήρως κλειστό,
· κατάλληλα σφραγισμένο,
· προστατευμένο από εξωτερικές επιμολύνσεις,
· σε συσκευασία κατάλληλη για άμεση επαφή με τρόφιμα,
· χωρίς σκισίματα, οπές, ανοίγματα ή άλλες φθορές.
Το υλικό συσκευασίας δεν θα πρέπει να μεταδίδει στο προϊόν ουσίες σε ποσότητα που μπορεί να θέσει σε κίνδυνο την υγεία ή να προκαλεί απαράδεκτη μεταβολή στη σύσταση, οσμή ή γεύση του τροφίμου.  
Στο εξωτερικό μέρος της συσκευασίας αναγράφονται υποχρεωτικά με ανεξίτηλη σφραγίδα:
· Επωνυμία και διεύθυνση επιχείρησης / αρτοποιείου.
· Ονομασία του προϊόντος.
· Καθαρό βάρος.
· Ημερομηνία παρασκευής και  λήξης.
ε. Επισήμανση
Κάθε ατομική συσκευασία θα πρέπει να φέρει, όπου απαιτείται από τη νομοθεσία, τις υποχρεωτικές ενδείξεις.
Ειδικότερα θα πρέπει να αναγράφονται:
· ονομασία του τροφίμου,
· κατάλογος συστατικών,
· επισήμανση αλλεργιογόνων,
· καθαρή ποσότητα,
· ημερομηνία ελάχιστης διατηρησιμότητας ή ημερομηνία ανάλωσης, κατά περίπτωση,
· ειδικές συνθήκες διατήρησης, εφόσον απαιτούνται,
· στοιχεία του υπευθύνου επιχείρησης τροφίμων,
· αριθμός παρτίδας ή άλλη ένδειξη ιχνηλασιμότητας,
· διατροφική δήλωση, εφόσον απαιτείται,
· κάθε άλλη ένδειξη που προβλέπεται από την ισχύουσα νομοθεσία.
ε. Χρόνος Παράδοσης: Πρέπει να παραδίδονται στο Νοσοκομείο 2 έως 4 ώρες το πολύ μετά την παρασκευή τους.

4. Συνθήκες Μεταφοράς & Υγιεινής
· Καθαριότητα: Τα οχήματα και τα δοχεία μεταφοράς πρέπει να είναι απολύτως καθαρά και απολυμασμένα, με αποκλειστική ευθύνη της επιχείρησης.
· Οχήματα: Προτιμώνται κλειστά, ειδικά οχήματα τροφίμων. Αν χρησιμοποιηθούν κοινά οχήματα, τα προϊόντα πρέπει να ασφαλίζονται σε ερμητικά κλειστά, κατάλληλα κιβώτια με επένδυση (π.χ. γαλβανισμένη λαμαρίνα ή πλαστικό).
· Απαγορεύσεις: Απαγορεύεται αυστηρά η ταυτόχρονη μεταφορά ψωμιού με τοξικές ουσίες, υγρά ή αντικείμενα που μπορεί να προκαλέσουν μόλυνση.
· Κιβώτια: Τα προϊόντα τοποθετούνται υποχρεωτικά σε κλειστά κιβώτια κατασκευασμένα από υλικά ασφαλή για επαφή με τρόφιμα.
Σημείωση: Η τήρηση των παραπάνω προδιαγραφών είναι υποχρεωτική για τη διασφάλιση της δημόσιας υγείας και την ασφαλή σίτιση των ασθενών.
Σε περίπτωση απουσίας κατάθεσης προσφοράς για τα ως άνω είδη, μπορούν να γίνουν δεκτά προϊόντα άρτου σε φρατζόλα των 350-380γρ. τεμαχισμένη σε φέτες των 30-45γρ.  
2. ΒΑΣΙΛΌΠΙΤΑ
· Ορισμός & Κατηγορία:   Παραδοσιακό αρτοσκεύασμα/γλυκό αρτοποιίας,
· Βασικές Πρώτες Ύλες: Να παρασκευάζεται από πρώτες ύλες κατάλληλες για ανθρώπινη κατανάλωση και να είναι απαλλαγμένη από ξένες ύλες, εμφανείς αλλοιώσεις, μούχλα και δυσάρεστες οσμές ή γεύσεις. Ενδεικτικά αναφέρονται: Αλεύρι σίτου, σάκχαρα, αυγά, λίπη (βούτυρο ή μαργαρίνη), γάλα ή νερό, διογκωτικές ύλες (μαγιά ή μπέικιν πάουντερ) και αρωματικές ύλες (μαστίχα, μαχλέπι, ξύσμα εσπεριδοειδών). Να περιέχει το παραδοσιακό "φλουρί" (κέρμα), το οποίο πρέπει να είναι κατάλληλο για επαφή με τρόφιμα (υγειονομικά καθαρό), σύμφωνα με τις υποδείξεις του Τμήματος Διατροφής. Σε περίπτωση χρήσης ξηρών καρπών, γάλακτος, αυγών ή άλλων αλλεργιογόνων, αυτά να δηλώνονται σύμφωνα με τον Κανονισμό (ΕΕ) 1169/2011. 
· Ποιότητα & Υγιεινή: Απαγορεύεται η χρήση απαγορευμένων χρωστικών ή συντηρητικών πέραν των προβλεπόμενων από τον ΚΤΠ και τον Ευρωπαϊκό Κανονισμό για τα πρόσθετα (EC 1333/2008).
· Να είναι καλά ψημένη, με ομοιόμορφο χρώμα εξωτερικά και εσωτερικά, χαρακτηριστική γεύση και άρωμα του προϊόντος και κανονική συνεκτικότητα.

 3. ΚΟΥΡΑΜΠΙΈΔΕΣ
· Ορισμός & Κατηγορία: Παραδοσιακό προϊόν ζαχαροπλαστικής (τύπος βουτημάτων/ξηρών αρτοσκευασμάτων).
· Βασικές Πρώτες Ύλες: Aλεύρι σίτου, ζωικό βούτυρο (κυρίως γάλακτος), ζάχαρη άχνη και αποφλοιωμένα/καβουρντισμένα αμύγδαλα.
· Εφόσον περιέχουν αμύγδαλο ή άλλο ξηρό καρπό, αυτό πρέπει να δηλώνεται ως αλλεργιογόνο. Η σχετική υποχρέωση προκύπτει από τους κανόνες επισήμανσης του Κανονισμού 1169/2011
· Τεχνικά Χαρακτηριστικά: Πρέπει να έχουν χαρακτηριστική εύθρυπτη υφή, ομοιόμορφο σχήμα και να είναι καλά ψημένοι, επιφανειακά καλυμμένοι επαρκώς με ζάχαρη άχνη. Απαγορεύεται η χρήση ταγγισμένων λιπών, χωρίς εμφανείς αλλοιώσεις ή μούχλα. 

4. ΜΕΛΟΜΑΚΆΡΟΝΑ
Ορισμός & Κατηγορία:   Να είναι παραδοσιακό αρτοσκεύασμα ζαχαροπλαστικής, καλώς ψημένο, με χαρακτηριστική γεύση και οσμή και με την προβλεπόμενη από τη συνταγή επικάλυψη/μελίωση.
Βασικές Πρώτες Ύλες: Aλεύρι σίτου, σπορέλαιο ή/και ελαιόλαδο, ζάχαρη, χυμοί και ξύσμα εσπεριδοειδών (πορτοκάλι), μέλι, μπαχαρικά (κανέλα, γαρύφαλλο) και καρύδια στην επιφάνεια. Τα συστατικά, συμπεριλαμβανομένων πιθανών καρυδιών, αμυγδάλων, γλουτένης κ.λπ., να δηλώνονται σύμφωνα με την ισχύουσα νομοθεσία.
Τεχνικά Χαρακτηριστικά: Χαρακτηρίζονται από ομοιόμορφη δομή μετά τη σιρόπιαση, χωρίς να διαλύονται υπερβολικά. Να παρουσιάζει:
· κανονική συνεκτικότητα, 
· επαρκή απορρόφηση του σιροπιού, 
· χαρακτηριστική γεύση και άρωμα, 
· απουσία ξένων υλών, 
· απουσία μούχλας ή άλλων αλλοιώσεων, 
· απουσία δυσάρεστης οσμής ή τάγγισης. 
· Το χρησιμοποιούμενο μέλι πρέπει να πληροί τις προδιαγραφές γνησιότητας του ΚΤΠ (χωρίς νοθεία με σάκχαρα).
5. ΤΣΟΥΡΈΚΙ
· Ορισμός & Κατηγορία: Προϊόν ζύμωσης (αρτοσκεύασμα πολυτελείας). 
· Βασικές Πρώτες Ύλες: Aλεύρι υψηλής περιεκτικότητας σε γλουτένη (τύπου Μανιτόβα ή σκληρό), σάκχαρα, αυγά, βούτυρο ή φυτικά λίπη, γάλα, μαγιά αρτοποιίας και αρωματικές ύλες (μαστίχα, μαχλέπι).
· Τεχνικά Χαρακτηριστικά: Πρέπει να είναι καλά ζυμωμένο, με χαρακτηριστική ινώδη υφή (να "κορδονιάζει" όταν το τραβάς), ελαστική ψίχα και ομοιόμορφο ψήσιμο. Η πλεξούδα (σχήμα) πρέπει να διατηρείται καθαρή. Να έχει χαρακτηριστική γεύση και οσμή και να είναι απαλλαγμένο από ξένες ύλες,  μούχλα, τάγγιση ή άλλη αλλοίωση. 

6. ΛΑΓΑΝΑ
Ορισμός & Κατηγορία: Προϊόν αρτοποιίας, παρασκευασμένο από επιτρεπόμενες πρώτες ύλες και σύμφωνα με τον ΚΤΠ.
Πρώτες ύλες: Αλεύρι σίτου, πόσιμο νερό, μαγιά αρτοποιίας, βρώσιμο αλάτι, ελαιόλαδο και σουσάμι. Δύναται να χρησιμοποιούνται και άλλα επιτρεπόμενα συστατικά σύμφωνα με την ισχύουσα νομοθεσία και τη σύνθεση του προϊόντος. Όλες οι πρώτες ύλες πρέπει να είναι κατάλληλες για ανθρώπινη κατανάλωση, να πληρούν τις ισχύουσες νομοθετικές απαιτήσεις.
Τεχνικά Χαρακτηριστικά: Να έχει χαρακτηριστικό επίπεδο/πλατύ σχήμα, ομοιόμορφη και καλά ψημένη επιφάνεια, κανονικά χαρακτηριστικά ψίχας, χαρακτηριστική γεύση και οσμή, κατάλληλη υγρασία και συνεκτικότητα, απουσία ξένων υλών, απουσία μούχλας και λοιπών αλλοιώσεων.  Σε περίπτωση προσθήκης σησαμιού, η παρουσία του πρέπει να δηλώνεται ως αλλεργιογόνο σύμφωνα με τον Κανονισμό 1169/2011.

 7. ΦΥΣΙΚΌ ΜΕΤΑΛΛΙΚΌ ΝΕΡΌ
 Ορισμός: Νερό μικροβιολογικά καθαρό, προερχόμενο από υπόγειο υδροφόρο ορίζοντα/κοίτασμα και αναβλύζον από πηγή, με ιδιαίτερα χαρακτηριστικά που οφείλονται στη φυσική του προέλευση και την αρχική καθαρότητά του. Διέπεται από αυστηρή ειδική κοινοτική νομοθεσία (Οδηγία 2009/54/ΕΚ και εναρμονισμένη ελληνική νομοθεσία).
· Βασικές Προδιαγραφές:
· Σταθερότητα σύστασης: Η χημική του σύσταση και η θερμοκρασία του πρέπει να παραμένουν σταθερές εντός φυσικών ορίων.
· Απαγόρευση επεξεργασίας: Απαγορεύεται αυστηρά οποιαδήποτε χημική απολύμανση ή προσθήκη χημικών ουσιών (εκτός από την αφαίρεση ή προσθήκη διοξειδίου του άνθρακα για τα αεριούχα).
· Μικροβιολογική καθαρότητα: Στην πηγή και κατά τη διάθεσή του στην αγορά πρέπει να είναι απολύτως ελεύθερο παθογόνων μικροοργανισμών, Ε. Coli και άλλων κολοβακτηριδίων ή κοπρανώδεις στρεπτόκοκκους ή Pseudomonas aeruginosa, 
· Να συσκευάζεται σε περιέκτες με πώμα/κλείσιμο που αποτρέπει επιμόλυνση ή νοθεία. 
· Υποχρεωτική αναγραφή της εμπορικής ονομασίας, της γεωγραφικής θέσης της πηγής, των αναλυτικών αποτελεσμάτων των φυσικοχημικών του συστατικών και της ένδειξης «φυσικό μεταλλικό νερό». 

Σημείωση: Όλα τα παραπάνω τρόφιμα και ποτά υποχρεούται να φέρουν στην ετικέτα τους τις γενικές πληροφορίες που προβλέπονται από τον Κανονισμό (ΕΕ) αριθ. 1169/2011 για την ενημέρωση των καταναλωτών (αναλυτική σύνθεση των χαρακτηριστικών συστατικών, ονομασία και τόπο της πηγής και πληροφορίες για τυχόν επιτρεπόμενη επεξεργασία, περιεκτικότητα σε αλλεργιογόνα, ημερομηνία ελάχιστης διατηρησιμότητας/analyssis, συνθήκες συντήρησης).
